Τζουν Χου

Ο Τζουν Χου (πλήρες όνομα: June E Huh, κορεατικά: 허준이, γεννήθηκε το 1983) είναι Κορεάτης-Αμερικανός μαθηματικός και σήμερα καθηγητής στο Πανεπιστήμιο Πρίνστον. Προηγουμένως, ήταν καθηγητής στο Πανεπιστήμιο του Στάνφορντ. Του απονεμήθηκε το μετάλλιο Φιλντς το 2022 και η υποτροφία Μακάρθουρ το 2022. Έχει διακριθεί για τις συνδέσεις που ανακάλυψε μεταξύ της αλγεβρικής γεωμετρίας και της συνδυαστικής.

 Ο Χου γεννήθηκε στο Στάνφορντ της Καλιφόρνια, ενώ οι γονείς του ολοκλήρωναν το μεταπτυχιακό τους στο Πανεπιστήμιο του Στάνφορντ. Μεγάλωσε στη Νότια Κορέα, όπου η οικογένειά του επέστρεψε όταν ήταν περίπου δύο ετών. Ο πατέρας του ήταν καθηγητής στατιστικής στο Πανεπιστήμιο της Κορέας, ενώ η μητέρα του ήταν καθηγήτρια ρωσικής γλώσσας στο Εθνικό Πανεπιστήμιο της Σεούλ. Οι κακές βαθμολογίες στα τεστ του δημοτικού τον έπεισαν ότι δεν ήταν πολύ καλός στα μαθηματικά. Παράτησε το λύκειο για να επικεντρωθεί στη συγγραφή ποίησης, αφού βαρέθηκε και εξαντλήθηκε από τη ρουτίνα της μελέτης. Εξαιτίας αυτού του γεγονότος, χαρακτηρίστηκε ως αργοπορημένος. Ο Χου γράφτηκε στο Εθνικό Πανεπιστήμιο της Σεούλ (SNU) το 2002, αλλά στην αρχή δεν ήταν ικανοποιημένος. Αρχικά στόχευε να γίνει δημοσιογράφος επιστημονικών άρθρων και αποφάσισε να ειδικευτεί στη φυσική και την αστρονομία, αλλά δεν ήταν επιμελής και χρειάστηκε να επαναλάβει αρκετά μαθήματα στα οποία αρχικά είχε αποτύχει. Στις αρχές των σπουδών του, είχε ως σύμβουλο τον Ιάπωνα μαθηματικό Χεϊσούκε Χιρονάκα (Heisuke Hironaka), ο οποίος βρισκόταν το SNU ως επισκέπτης καθηγητής. Αφού απέτυχε σε αρκετά μαθήματα, ο Χου παρακολούθησε ένα μάθημα αλγεβρικής γεωμετρίας υπό τον Χιρονάκα στο έκτο έτος σπουδών του, το οποίο επικεντρώθηκε στη θεωρία των ιδιομορφιών και βασίστηκε στην τρέχουσα έρευνα του Χιρονάκα και όχι σε καθιερωμένο διδακτικό υλικό. Σύμφωνα με τον Χου, ήταν αυτό το μάθημα που πυροδότησε το ενδιαφέρον του για τα μαθηματικά ερευνητικού επιπέδου. Ο Χου πήρε στη συνέχεια μεταπτυχιακό τίτλο σπουδών στο Εθνικό Πανεπιστήμιο της Σεούλ, ενώ ταξίδευε συχνά στην Ιαπωνία με τον Χιρονάκα και ενεργούσε ως προσωπικός του βοηθός. Λόγω του κακού προπτυχιακού του μητρώου, ο Χου απορρίφθηκε από όλα τα αμερικανικά πανεπιστήμια στα οποία υπέβαλε αίτηση, εκτός από ένα. Ξεκίνησε τις διδακτορικές του σπουδές στο Πανεπιστήμιο του Ιλινόις Urbana-Champaign το 2009, προτού μεταφερθεί το 2011 στο Πανεπιστήμιο του Μίσιγκαν και αποφοιτήσει το 2014 με διατριβή που έγραψε υπό την επίβλεψη του Μίρτσεα Μουστάτα, σε ηλικία 31 ετών. Του απονεμήθηκε το βραβείο Σάμνερ Μπάιρον Μάιερς για τη διδακτορική του διατριβή. Το 2009, κατά τη διάρκεια των διδακτορικών του σπουδών, ο Χου απέδειξε την εικασία του Read για τη μονοτροπικότητα των συντελεστών των χρωματικών πολυωνύμων στο πλαίσιο της θεωρίας γραφημάτων, η οποία παρέμενε άλυτη για περισσότερα από 40 χρόνια. Σε κοινή εργασία με τον Καρίμ Αντιπρασίτο και τον Έρικ Κατς, έλυσε την εικασία Heron-Rota-Welsh για τη λογαριθμική κοίλανση του χαρακτηριστικού πολυωνύμου των ματροειδών. Μαζί με τον Καρίμ Αντιπρασίτο είναι ένας από τους πέντε νικητές του βραβείου "Νέοι Ορίζοντες 2019" για επιτεύγματα στα Μαθηματικά στις αρχές της καριέρας του, το οποίο συνδέεται με το Βραβείο Breakthrough στα Μαθηματικά . Ήταν νικητής του βραβείου Μπλάβατνικ για Νέους Επιστήμονες το 2017. Ο Χου ήταν προσκεκλημένος ομιλητής στο Διεθνές Συνέδριο Μαθηματικών το 2018 στο Ρίο ντε Τζανέιρο. Το 2021 έλαβε το βραβείο επιστήμης Samsung Ho-Am για τη φυσική και τα μαθηματικά. Ο Χου τιμήθηκε με το μετάλλιο Φιλντς του 2022 για "την μεταφορά των ιδεών της θεωρίας Χοτζ στη συνδυαστική, την απόδειξη της εικασίας Ντάουλινγκ-Γουίλσον για γεωμετρικά πλέγματα, την απόδειξη της εικασίας Χέρον-Ρότα-Γουέλς για μητροειδή, την ανάπτυξη της θεωρίας των λορεντζιανών πολυωνύμων και την απόδειξη της ισχυρής εικασίας Μέισον". Ο Χου είναι παντρεμένος με την Κιμ Ναγιούνγκ, την οποία γνώρισε κατά τη διάρκεια των μαθηματικών σπουδών του στο Εθνικό Πανεπιστήμιο της Σεούλ. Αποφοίτησε από το Εθνικό Πανεπιστήμιο της Σεούλ με διδακτορικό στα μαθηματικά. Έχουν δύο γιους. Με τον Eric Katz, « Log-concavity of characteristic polynomials and the Bergman fan of matroids », Annals of Mathematics, vol. 354,‎ 2012, p. 1103-1116 (arXiv 1104.2519)PDF. « Milnor numbers of projective hypersurfaces and the chromatic polynomial of graphs », J. American Math. Soc., vol. 25,‎ 2012, p. 907-927 (arXiv 1210.2690)PDF. « The maximum likelihood degree of a very affine variety », Compos. Math., vol. 149,‎ 2013, p. 1245–1266.PDF « Milnor numbers of projective hypersurfaces with isolated singularities », Duke Mathematical Journal, vol. 163,‎ 2014, p. 1525–1548 PDF. Με τον Bernd Sturmfels, « Likelihood Geometry », Combinatorial Algebraic Geometry, Springer, vol. 2108 des Lecture Notes in Mathematics,‎ 2014, p. 63–117PDF. « h-vectors of matroids and logarithmic concavity », Adv. Math., vol. 270,‎ 2015, p. 49–59 PDF. Με τον Karim Adiprasito et Eric Katz, « Hodge theory of matroids », Notices AMS, vol. 64,‎ 2017, p. 26-30 (PDF). Με τον Botong Wang, « Lefschetz classes on projective varieties », Proceedings of the American Mathematical Society, vol. 145,‎ 2017, p. 4629–4637 (arXiv 1609.08808)PDF. Με τον Botong Wang, « Enumeration of points, lines, planes, etc. », Acta Mathematica, vol. 218,‎ 2017, p. 297–317 (arXiv 1609.05484)PDF. « Tropical geometry of matroids », dans Current Developments in Mathematics 2016, International Press, 2018, p. 1–46.PDF Με τον Karim Adiprasito et Eric Katz, « Hodge theory for combinatorial geometries », Annals of Mathematics, vol. 188 (2018), no. 2, 381--452. MR3862944, no 2,‎ 2018, p. 381-452 (Math Reviews 3862944, arXiv 1511.02888)PDF. « Combinatorial applications of the Hodge-Riemann relations », Proc. ICM 2018,‎ 2018 (arXiv 1711.11176)PDF.